CELEX: 32016R0145
Language: hu
Date: 2016-02-04 00:00:00
Title: A Bizottság (EU) 2016/145 végrehajtási rendelete (2016. február 4.) az Unió számára veszélyt jelentő idegenhonos inváziós fajokkal kapcsolatos tevékenységek intézmények általi folytatásának lehetővé tételére a tagállamok illetékes hatóságai által az 1143/2014/EU európai parlamenti és tanácsi rendelet alapján kiadott engedélyhez bizonyítékul szolgáló dokumentum formátumának meghatározásáról

5.2.2016   
            
            
               HU
            
            
               Az Európai Unió Hivatalos Lapja
            
            
               L 30/1
            
         A BIZOTTSÁG (EU) 2016/145 VÉGREHAJTÁSI RENDELETE
   (2016. február 4.)
   az Unió számára veszélyt jelentő idegenhonos inváziós fajokkal kapcsolatos tevékenységek intézmények általi folytatásának lehetővé tételére a tagállamok illetékes hatóságai által az 1143/2014/EU európai parlamenti és tanácsi rendelet alapján kiadott engedélyhez bizonyítékul szolgáló dokumentum formátumának meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló, 2014. október 22-i 1143/2014/EU európai parlamenti és tanácsi rendeletre (1), és különösen annak 8. cikke (6) bekezdésére,
   mivel:
   
               (1)
            
            
               Az 1143/2014/EU rendelet előírja, hogy a Bizottság meghatározza az Unió számára veszélyt jelentő idegenhonos inváziós fajokkal kapcsolatos kutatási és ex situ megőrzési tevékenységek lehetővé tételére a tagállamok illetékes hatóságai által a rendelet 8. cikkében foglaltak szerint kiadott engedélyhez bizonyítékul szolgáló dokumentum formátumát. Engedélyek adhatók e fajoknak a tudományos tevékenység keretében való előállítására és későbbi gyógyászati felhasználására is.
            
         
               (2)
            
            
               A tagállamok a 9. cikk (1) bekezdése értelmében kivételes esetekben, és amennyiben azt nyomós közérdek indokolja, engedélyt adhatnak a rendelet 8. cikkének (1) bekezdésében felsoroltaktól eltérő tevékenységek folytatására is, amennyiben ezt a Bizottság előzetesen jóváhagyta. A 9. cikk (6) bekezdése értelmében az engedélyeket a 8. cikk (4)–(8) bekezdésének megfelelően kell kiállítani. Ezért mind a 8. cikk, mind a 9. cikk céljaira azonos formátumú dokumentumot kell használni a kiadott engedélyek bizonyítékául.
            
         
               (3)
            
            
               Az e rendeletben előírt intézkedések összhangban vannak az idegenhonos inváziós fajokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   A tagállamok illetékes hatóságai által az 1143/2014/EU rendelet 8. cikkének (2) bekezdése és 9. cikkének (6) bekezdése értelmében kiadott engedélyhez bizonyítékul szolgáló dokumentum formátumát e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 317., 2014.11.4., 35. o.
   
   
      MELLÉKLET
      
         
      
         
      
         Útmutató a dokumentum kitöltéséhez
      
      A dokumentumot az 1143/2014/EU rendelet 8. cikke (2) bekezdésében, valamint 9. cikke (6) bekezdésében említett engedélyek kiadására felhatalmazott illetékes hatóság tölti ki. Az engedélyen szerepelnie kell aláírásnak, bélyegzőnek és dátumnak.
      Az okmányt nyomtatott betűkkel kell kitölteni. Egy-egy lehetőség választásához jelölje meg vagy pipálja ki a ☐ jelet. A nem releváns lehetőségeket vagy egész számozott mezőket egyértelműen törölni kell vagy át kell húzni.
      
                  1. mező:
               
               
                  Adja meg annak az intézménynek és/vagy az adott intézmény kontaktszemélyének a nevét, címét, országát, telefonszámát és e-mail címét, aki az engedély jogosultja.
               
            
                  2. mező:
               
               
                  Adja meg az engedély azonosító számát. Ez a szám az engedélyt kiállító tagállam kétjegyű ISO-kódjával kezdődik (ISO 3166 alpha-2), kivéve Görögország és az Egyesült Királyság esetében, amelyekre az EL, illetve az UK rövidítés alkalmazandó. Az azonosító szám olyan egyedi szám, amelyet korábban még nem használtak az 1143/2014/EU rendelet 8. cikke (1) bekezdésében említett engedélyezési rendszer céljaira.
               
            
                  3. mező:
               
               
                  Az esettől függően adja meg a szállító vagy exportőr nevét, címét, országát, telefonszámát és e-mail címét.
               
            
                  4. mező:
               
               
                  Adja meg az engedély kiállításának dátumát.
               
            
                  5. mező:
               
               
                  Az esettől függően adja meg az engedély érvényességének időszakát (kezdete, vége).
               
            
                  6. mező:
               
               
                  Az esettől függően adja meg a címzett vagy az importőr nevét, címét, országát, telefonszámát és e-mail címét.
               
            
                  7. mező:
               
               
                  Adja meg az engedélyt kiadó illetékes hatóság nevét.
               
            
                  8. mező:
               
               
                  A 8a–8f. mezők kitöltésével ismertesse a szállítmányt vagy állományt.
               
            
                  8a. mező
               
               
                  Ez a mező azon, az Unió számára veszélyt jelentő idegenhonos inváziós faj tudományos nevére vonatkozik, amely tekintetében az engedélyt kiadták.
               
            
                  8b. mező
               
               
                  Ez a mező azon, az Unió számára veszélyt jelentő idegenhonos inváziós faj közönséges nevére vonatkozik, amely tekintetében az engedélyt kiadták.
               
            
                  8c. mező
               
               
                  Ez a mező a 2658/87/EGK tanácsi rendeletben (1) előírt Kombinált Nómenklatúra (KN) szerinti kódokra vonatkozik.
               
            
                  8d. mező
               
               
                  A szállítmány vagy állomány, valamint példányai pontos leírása.
               
            
                  8e. mező
               
               
                  A szállítmány (vagy állomány) teljes nettó tömege (kg-ban). Elhagyható, amennyiben a 8f. mezőt kitöltik.
               
            
                  8f. mező
               
               
                  A szállítmányt alkotó példányok száma. Akkor adandó meg, ha a mennyiséget különálló egyedekben lehet a legjobban kifejezni. Elhagyható, amennyiben a 8e. mezőt kitöltik.
               
            
                  9. mező:
               
               
                  Jelölje meg, hogy az 1143/2014/EU rendelet 7. cikkében megállapított korlátozások közül melyikre adták meg az eltérést.
               
            
                  10. mező:
               
               
                  Jelölje meg az engedély megadásának célját.
               
            
                  11. mező:
               
               
                  Tüntesse fel az engedély azon releváns szakaszait, amelyek a tevékenységek engedélyezésének feltételeit tartalmazzák az 1143/2014/EU rendelet 8. cikke (2) bekezdésének megfelelően.
               
            
                  12. mező:
               
               
                  Tüntesse fel az engedély azon releváns szakaszait, amelyek a Bizottság által megadott jóváhagyásban szereplő rendelkezéseket tartalmazzák. Csak abban az esetben kell kitölteni, ha az engedély kiadására az 1143/2014/EU rendelet 9. cikkének értelmében a Bizottság jóváhagyása alapján kerül sor.
               
            
                  13. mező:
               
               
                  Adja meg az illetékes hatóság e dokumentumot kitöltő engedélyező tisztviselőjének nevét.
               
            
                  14. mező:
               
               
                  Az illetékes hatóság e dokumentumot kitöltő engedélyező tisztviselőjének aláírása.
               
            
                  15. mező:
               
               
                  Az illetékes hatóság hivatalos bélyegzője, valamint a dokumentum kitöltésének dátuma.
               
            
         (1)  A Tanács 1987. július 23-i 2658/87/EGK rendelete a vám- és statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).